งานวันเฉลิมพระชนมพรรษาพระบาทสมเด็จพระเจ้าอยู่หัว ณ กรุงวอชิงตัน
เมื่อวันศุกร์ที่ 4 ธันวาคม เวลา 18.30 น สถานเอกอัครราชฑูตไทย ณ กรุงวอชิงตัน ร่วมกับสมาคม ชมรมคนไทยในสหรัฐอเมริกา และร้านอาหารไทยส่วนหนึ
คุณทรงพจน์ สุภาผล ของวีโอเอภาคภาษาไทยมีโอกาสเข้าร่วมในงานดังกล่าว และเก็บบรรยากาศรวมทั้งสัมภาษณ์เอกอัคราชฑูตไทย ณกรุงวอชิงตันและแขกผู้มีเกียรติที่เข้าร่วมงานครั้งนี้มาเสนอ ช่วงค่ำวันศุกร์ที่ 4ธันวาคมตามเวลาในสหรัฐ ซึ่งตรงกับเช้าวันเสาร์ที่ 5 ธันวาคมตามเวลาในประเทศไทยเสียงร้องเพลงสรรเสริญพระบารมี และเพลงสดุดีมหาราชาได้ดังกึกก้องห้องจัดเลี้ยงรับรองของโรงแรมCapitalHilton ในกรุงวอชิงตัน ซึ่งมีชาวไทยและชาวต่างประเทศราวหนึ่งพันคนเดินทางมาเข้าร่วมในงานวันเฉลิมพระชนมพรรษาพระบาทสมเด็จพระเจ้าอยู่หัว และในงานวันเฉลิมพระชนมพรรษา พระบาทสมเด็จพระเจ้าอยู่หัวในครั้งนี้มิได้มีแต่ชาวไทยเท่านั้นแต่มีชาวต่างประเทศจำนวนมาก ที่ชื่นชมประเทศไทยและต้องการแสดงความเคารพต่อพระบาทสมเด็จพระเจ้าอยู่หัว ซึ่งรวมถึงสมาชิกวุฒิสภาสหรัฐจากรัฐเวอร์จิเนียจิม เว็บบ์ เดินทางมาร่วมงานด้วย วุฒิสมาชิก จิม เว็บบ์กล่าวว่าเป็นงานชุมนุมที่ยอดเยี่ยมยิ่งใหญ่ของชุมชนคนไทย ที่ให้ความสำคัญกับความสัมพันธ์ระหว่างคนไทยกับคนอเมริกันและเพื่อถวายพระพรเนื่องในวโรกาสที่พระบาทสมเด็จพระเจ้าอยู่หัวทรงมีพระชนมายุครบ82 พรรษาในวันที่ 5 ธันวาคมตามเวลาในประเทศไทย ในขณะเดียวกัน นายไมเคิ่ล คาสเซสโซ่เจ้าหน้าที่อเมริกันผู้ทำงานอยู่ในรัฐสภาสหรัฐ กล่าวว่า ตนเองหลงรักในความสวยงาม และความเก่าแก่ของวัฒนธรรมประเพณีไทยและชื่นชมสรรเสริญในพระมหากรุณาธิคุณ ของพระบาทสมเด็จพระเจ้าอยู่หัวที่มีต่อปวงชนชาวไทย ติดตามภาพข่าวงานเฉลิมพระชนมพรรษาพระบาทสมเด็จพระเจ้าอยู่หัวของชาวกรุงวอชิงตัน และรัฐใกล้เคียง เมื่อค่ำวันที่ 4 ธันวาคม หรือตรงกับเช้าวันที่ 5 ธันวาคม พ.ศ.2552